Na temelju Pravilnika o specijalističkom usavršavanju doktora medicine (NN br. 65/22, 33/23.), Pravilnika o mjerilima za prijam specijalizanata (NN br. 83/15, 100/18, 33/23.), te Odluke Ministarstva zdravstva o prihvatljivim djelatnostima za financiranje specijalističkog usavršavanja iz sredstava Europskog socijalnog fonda plus, Program Učinkoviti ljudski potencijali 2021.-2027. KLASA: 500-01/24-02/01, URBROJ: 534-03-1-1/8-24-3 od 19.07.2024.g., ravnatelj Doma zdravlja Dubrovnik raspisuje

**NATJEČAJ**

**za prijam i upućivanje doktora medicine na specijalističko usavršavanje**

Raspisuje se natječaj za prijam doktora medicine m/ž, u radni odnos na neodređeno vrijeme uz probni rad od šest mjeseci radi upućivanja na **specijalizaciju iz obiteljske medicine** – 1 izvršitelj/izvršiteljica

Opći uvjeti pristupnika za odobravanje specijalizacije:

– zdravstveni radnik sa završenim integriranim preddiplomskim i diplomskim studijem zdravstvenog usmjerenja, stručnog zvanja doktor medicine

– odobrenje za samostalan rad (licenca)

Uz prijavu na natječaj i kratki životopis potrebno je priložiti sljedeće dokaze o ispunjavanju uvjeta iz natječaja i za primjenu mjerila za utvrđivanje redoslijeda:

1. preslik diplome

2. preslik domovnice

3. preslik odobrenja za samostalan rad (licenca)

4. preslik prijepisa položenih ispita na studiju

5. preslik potvrde o općem prosjeku ocjena tijekom studija, te duljini trajanja studija

6. preslik nagrada za vrijeme studija

7. preslik potvrde o statusu poslijediplomskog doktorskog studija

8. popis objavljenih radova i kopije radova

9. preslik ugovora o radu ako je pristupnik radio u primarnoj zdravstvenoj zaštiti

10. elektronički zapis iz matične evidencije HZMO

Postupak se provodi sukladno odredbama Pravilnika o mjerilima za prijam specijalizanata (NN br. 83/15, 100/18, 33/23.).

Podnošenjem prijave na natječaj, pristupnici natječaja su izričito suglasni da Dom zdravlja Dubrovnik kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka sukladno propisima koji uređuju zaštitu osobnih podataka.

Kandidati koji ostvaruju pravo prednosti pri zapošljavanju pod jednakim uvjetima po posebnim propisima, dužni su u prijavi pozvati se na to pravo, uz obavezno podnošenje dokaza iz kojih je vidljivo navedeno pravo.

Pozivaju se kandidati koji ostvaruju prednost pri zapošljavanju sukladno čl. 48. Zakona o civilnim stradalnicima iz Domovinskog rata (NN 84/21.) da dostave dokaze iz čl. 49. navedenog Zakona u svrhu o stvarivanja prednosti pri zapošljavanju.

Pozivaju se kandidati koji ostvaruju prednost pri zapošljavanju sukladno čl. l02. st. 1.- 3. Zakona o hrvatskim braniteljima iz Domovinskog rata i članovima njihovih obitelji (NN br. 121/17, 98/19, 84/21.) da dostave sve potrebne dokaze iz čl. 103. st. 1. navedenog zakona u svrhu ostvarivanja prednosti pri zapošljavanju.

Kandidati koji se pozivaju na pravo prednosti pri zapošljavanju sukladno čl. 9 Zakona o profesionalnoj rehabilitaciji i zapošljavanju osoba s invaliditetom (NN br. 157/13, l52/14, 39/18, 32/20.) dužni su se pozvati na čl. 9. istog zakona te uz dokaze o ispunjavanju uvjeta iz natječaja priložiti dokaze o priznatom statusu osobe sa invaliditetom sukladno Pravilniku o sadržaju i načinu vođenja očevidnika zaposlenih osoba s invaliditetom, kao i dokaz o načinu prestanka radnog odnosa kod posljednjeg poslodavca.

Rok za podnošenje ponuda je **15 dana** od objave natječaja.

Prijave s dokazima o ispunjavanju uvjeta natječaja dostavljaju se na adresu: Dom zdravlja Dubrovnik, Dr. A. Starčevića 1, 20000 Dubrovnik, s naznakom: „Za natječaj – specijalizacija iz obiteljske medicine“,.

Bodovanje i razgovor obavlja se samo za one pristupnike koji su podnijeli potpunu dokumentaciju. Pri odazivu na razgovor pristupnici su obvezni predočiti izvornike svih dokumenata. Nepravovremene i nepotpune prijave neće se razmatrati.

Po proteku roka prijave na natječaj, kandidati će biti pozvani na razgovor pred Povjerenstvo Doma zdravlja i nakon toga će biti donesena odluka o izboru kandidata iz navedene specijalizacije.

Odluka o odabiru kandidata bit će javno objavljena u roku od 15 dana od donošenja odluke Povjerenstva na internetskoj stranici Doma zdravlja Dubrovnik.

KLASA: 131-01/24-02/01

URBROJ: 2117-130-1

Dubrovnik, 01.08.2024.g.

**DOM ZDRAVLJA DUBROVNIK**

**Branko Bazdan, dipl. iur., ravnatelj**

Dk